[image: Sigla]
PARLAMENTUL ROMÂNIEI
CAMERA DEPUTAŢILOR

	COMISIA JURIDICĂ,
DE DISCIPLINĂ ŞI IMUNITĂŢI


	
	COMISIA PENTRU DREPTURILE OMULUI, CULTE ȘI PROBLEMELE MINORITĂȚILOR NAȚIONALE




PLx. 132/2021

                 Către 
	    BIROUL PERMANENT AL CAMEREI DEPUTAȚILOR 
	


Vă înaintăm, alăturat, raportul comun asupra Proiectului de Lege pentru adoptarea unor măsuri necesare punerii în aplicare a Protocolului nr.16 adoptat la Strasbourg la 24 iunie 2013, semnat de România la Strasbourg, la 14 octombrie 2014 la Convenţia pentru apărarea drepturilor omului şi a libertăţilor fundamentale, adoptată la Roma la 4 noiembrie 1950, transmis Comisiei juridice, de disciplină și imunități și Comisiei pentru drepturile omului, culte și problemele minorităților naționale pentru examinare în fond, cu adresa nr. PLx. 132/2021,  din 24 martie 2021.
În raport cu obiectul și conținutul său, proiectul de lege face parte din categoria legilor organice.



                   PREȘEDINTE,                                                                                                       PREȘEDINTE,

          Mihai Alexandru Badea                                                                                            Iusein Ibram

PLx. 132/2021

R A P O R T   C O M U N
asupra 
Proiectului de Lege pentru adoptarea unor măsuri necesare punerii în aplicare a Protocolului nr.16 adoptat la Strasbourg la 24 iunie 2013, semnat de România la Strasbourg, la 14 octombrie 2014 la Convenţia pentru apărarea drepturilor omului şi a libertăţilor fundamentale, adoptată la Roma la 4 noiembrie 1950

În conformitate cu dispozițiile art. 94 și 115 alin. (1) din Regulamentul Camerei Deputaților, republicat, cu modificările și completările ulterioare, Comisia juridică, de disciplină și imunități și Comisia pentru drepturile omului, culte și problemele minorităților naționale au fost sesizate, spre dezbatere în fond, în procedură de urgență, cu Proiectul de Lege pentru adoptarea unor măsuri necesare punerii în aplicare a Protocolului nr.16 adoptat la Strasbourg la 24 iunie 2013, semnat de România la Strasbourg, la 14 octombrie 2014 la Convenţia pentru apărarea drepturilor omului şi a libertăţilor fundamentale, adoptată la Roma la 4 noiembrie 1950, trimis cu adresa nr. PLx 132/2021.
	Inițiativa legislativă are ca obiect de reglementare punerea în aplicare a Protocolului nr.16 la Convenția pentru apărarea drepturilor omului și a libertăților fundamentale, adoptat la Strasbourg, la 2 octombrie 2013 și semnat de România la Strasbourg, la 14 octombrie 2014. Proiectul stabileşte că Înalta Curte de Casaţie şi Justiţie (ÎCCJ) poate solicita CEDO să emită un aviz consultativ cu privire la chestiuni de principiu privind interpretarea ori aplicarea drepturilor şi libertăţilor din Convenţie sau din Protocoalele la aceasta, în cazul în care apreciază că avizul consultativ este necesar pentru clarificarea unor aspecte ale cauzei în vederea pronunţării hotărârii: în materie civilă, când este învestită cu judecarea cauzei în recurs sau, după caz, în procedura sesizării în vederea pronunţării unei hotărâri prealabile pentru dezlegarea unor chestiuni de drept; în materie penală, când este învestită cu judecarea cauzei în primă instanţă ori în ultimă instanţă în căile ordinare de atac sau, după caz, în procedura sesizării în vederea pronunţării unei hotărâri prealabile pentru dezlegarea unor chestiuni de drept. 
	Prin proiectul de act normativ se recunoaşte legitimarea procesuală activă mediată şi instanţelor îndreptăţite să sesizeze ÎCCJ în vederea pronunţării unei hotărâri prealabile pentru dezlegarea unei chestiuni de drept (art.519 şi urm. din Codul de procedură civilă şi, respectiv, art.475 şi urm. din Codul de procedură penală). 
	În privinţa Curţii Constituţionale a României, prin proiect se propune ca solicitările de aviz consultativ să poată fi formulate în cazul soluţionării excepţiilor de neconstituţionalitate privind legile şi ordonanţele, precum şi al contestaţiilor care au ca obiect constituţionalitatea unui partid politic. Totodată, se propune modificarea Ordonanţei Guvernului nr.94/1999 privind participarea României la procedurile în faţa Curţii Europene a Drepturilor Omului şi a Comitetului Miniştrilor ale Consiliului Europei şi exercitarea dreptului de regres al statului în urma hotărârilor şi convenţiilor de rezolvare pe cale amiabilă, pentru a introduce printre atribuţiile Agentului guvernamental pentru CEDO şi pe acela de a prezenta poziţia Guvernului, în cadrul pledoariilor scrise şi orale, în procedurile de aviz consultativ. Participarea Agentului guvernamental pentru CEDO se va face cu aprobarea ministrului afacerilor externe, după consultarea autorităţilor interne cu competenţe în domeniul vizat de cererea de aviz consultativ.
În conformitate cu prevederile art.61 și art. 63 din Regulamentul Camerei Deputaților, republicat, cu modificările și completările ulterioare, Comisia juridică, de disciplină și imunități și Comisia pentru drepturile omului, culte și problemele minorităților naționale au examinat proiectul de lege în ședințe separate.
Comisia juridică, de disciplină și imunități a examinat proiectul de lege în şedinţa desfășurată în sistem hibrid (fizic/online), în data de 28 aprilie 2021.
La ședința comisiei, deputații au fost prezenți conform listei de prezență.
Comisia pentru drepturile omului, culte și problemele minorităților naționale a examinat proiectul de lege în şedinţa desfășurată în sistem mixt (fizic și online), în data de 11 mai 2021.
La ședințele comisiilor, deputații au fost prezenți conform listelor de prezență.
În temeiul art. 56 din Regulamentul Camerei Deputaților, republicat, cu modificările și completările ulterioare, la lucrările comisiilor au participat și au luat cuvântul doamna Corina Corbu – Președintele Înaltei Curți de Casație și Justiție și, din partea Ministerului Justiției,  domnul Mircea Ursuța - Secretar de Stat. 

În urma dezbaterilor și a punctelor de vedere exprimate, membrii celor două Comisii au hotărât, cu majoritate de voturi să supună plenului Camerei Deputaților adoptarea Proiectului de Lege pentru adoptarea unor măsuri necesare punerii în aplicare a Protocolului nr.16 adoptat la Strasbourg la 24 iunie 2013, semnat de România la Strasbourg, la 14 octombrie 2014 la Convenția pentru apărarea drepturilor omului și a libertăților fundamentale, adoptată la Roma la 4 noiembrie 1950, cu amendamentele admise, redate în anexa ce face parte integrantă din prezentul raport.
	Conform dispozițiilor art. 75 din Constituţia României, republicată, şi ale art. 91 alin. (8) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este primă Cameră sesizată.
	În raport cu obiectul şi conţinutul său, proiectul de lege face parte din categoria legilor organice. 



                           PREȘEDINTE,                                                                                            PREȘEDINTE,
 
                  Mihai Alexandru Badea                                                                                 Iusein Ibram







      Consilier parlamentar, Alina Grigorescu                            Consilier parlamentar, Onesia Babeș
                               Șef serviciu                                                                                                                 

                                                                                                                Consilier parlamentar, Elena Zorilă      

ANEXĂ 
PLx 132/2021

Proiect de Lege pentru adoptarea unor măsuri necesare punerii în aplicare a Protocolului nr.16 adoptat la Strasbourg la 24 iunie 2013, semnat de România la Strasbourg, la 14 octombrie 2014 la Convenţia pentru apărarea drepturilor omului şi a libertăţilor fundamentale, adoptată la Roma la 4 noiembrie 1950

	Nr. Crt.
	Text inițiator (Guvern)
	Amendamente admise/autor
	Motivarea

	1. 
	Lege
 pentru adoptarea unor măsuri necesare punerii în aplicare a Protocolului nr.16 adoptat la Strasbourg la 24 iunie 2013, semnat de România la Strasbourg, la 14 octombrie 2014 la Convenţia pentru apărarea drepturilor omului şi a libertăţilor fundamentale, adoptată la Roma la 4 noiembrie 1950

	Lege
pentru adoptarea unor măsuri necesare punerii în aplicare a Protocolului nr.16 la Convenţia pentru apărarea drepturilor omului şi a libertăţilor fundamentale, adoptat la Strasbourg, la 2 octombrie 2013 și semnat de România la Strasbourg, la 14 octombrie 2014 

Autor: Comisia pentru drepturile omului

	

	2. 
	Art.1. - Prezenta lege stabileşte măsurile necesare punerii în aplicare la nivel naţional a Protocolului nr. 16 adoptat la Strasbourg la 24 iunie 2013, semnat de România la Strasbourg, la 14 octombrie 2014 la Convenţia pentru apărarea drepturilor omului şi a libertăţilor fundamentale, adoptată la Roma la 4 noiembrie 1950.

	Art.1. - Prezenta lege stabileşte măsurile necesare punerii în aplicare la nivel naţional a Protocolului nr. 16 la Convenţia pentru apărarea drepturilor omului şi a libertăţilor fundamentale, ratificată prin Legea nr. 30/1994, publicată în Monitorul Oficial al României, Partea I, nr.135 din 31 mai 1994, adoptat la Strasbourg, la 2 octombrie 2013 și semnat de România la Strasbourg, la 14 octombrie 2014.

Autor: Comisia pentru drepturile omului

	

	3. 
	Art.2. - (1) Înalta Curte de Casaţie şi Justiţie poate solicita Curţii Europene a Drepturilor Omului emiterea unui aviz consultativ cu privire la chestiuni de principiu privind interpretarea ori aplicarea drepturilor şi libertăţilor din Convenţia pentru apărarea drepturilor omului şi a libertăţilor fundamentale sau din Protocoalele la aceasta, în cazul în care apreciază că avizul consultativ este necesar pentru clarificarea unor aspecte ale cauzei în vederea pronunţării hotărârii:
a)	în materie civilă, când este învestită cu judecarea cauzei în recurs sau, după caz, în procedura sesizării în vederea pronunţării unei hotărâri prealabile pentru dezlegarea unor chestiuni de drept;
b)	în materie penală, când este învestită cu judecarea cauzei în primă instanţă ori în ultimă instanţă în căile ordinare de atac sau, după caz, în procedura sesizării în vederea pronunţării unei hotărâri prealabile pentru dezlegarea unor chestiuni de drept.
(2)	Sesizarea Curţii Europene a Drepturilor Omului se face de către Înalta Curte de Casaţie şi Justiţie, dacă sunt întrunite condiţiile prevăzute la alin. (1), din oficiu sau la cererea unei părţi, a persoanei vătămate ori a procurorului, după dezbateri contradictorii. Înalta Curte de Casaţie şi Justiţie se pronunţă asupra sesizării prin încheiere motivată, care nu este supusă niciunei căi de atac.
(3)	Sesizarea este întocmită în limba română şi cuprinde cel puţin următoarele elemente:
a)	natura şi obiectul cauzei, precum şi o scurtă prezentare a împrejurărilor de fapt relevante;
b)	dreptul intern pertinent;
c)	aspecte privind drepturile sau libertăţile din Convenţia pentru apărarea drepturilor omului şi a libertăților fundamentale sauprotocoalele la aceasta, care sunt propuse a fi analizate prin raportare la cauza aflată în curs de soluţionare;
d)	o prezentare pe scurt a argumentelor părţilor în proces şi, după caz, ale procurorului şi ale persoanei vătămate;
e)	punctul de vedere al instanţei cu privire la aspectele semnalate, dacă este posibil şi aceasta apreciază oportun.
(4)	Sesizarea întocmită potrivit alin. (3), precum şi alte documente solicitate sau transmise în cadrul procedurii se traduc, prin grija şi pe cheltuiala Înaltei Curţi de Casaţie şi Justiţie, în una din limbile oficiale ale Curţii Europene a Drepturilor Omului. Sesizarea va fi transmisă Curţii Europene a Drepturilor Omului însoţită de această traducere.
(5)	Înalta Curte de Casaţie şi Justiţie, din oficiu, poate dispune retragerea sesizării oricând în cursul procedurii de emitere a avizului consultativ de pe rolul Curţii Europene a Drepturilor Omului, după dezbateri contradictorii, prin încheiere motivată, care nu este supusă niciunei căi de atac.
(6)	O nouă sesizare a Curţii Europene a Drepturilor Omului pentru rezolvarea aceleiaşi chestiuni de principiu nu poate fi formulată în cursul aceluiaşi proces.
(7)	Dispoziţiile alin. (2)-(6) se aplică în mod corespunzător şi în procedura sesizării în vederea pronunţării unei hotărâri prealabile pentru dezlegarea unor chestiuni de drept.
(8)	Înalta Curte de Casaţie şi Justiţie poate dispune suspendarea judecării cauzei pe timpul soluţionării sesizării de către Curtea Europeană a Drepturilor Omului. Asupra suspendării instanţa se pronunţă prin încheiere motivată, după dezbateri contradictorii.

	Nemodificat




















Nemodificat







Nemodificat


















Nemodificat







Nemodificat






Nemodificat



Nemodificat



Nemodificat




	

	4. 
	(9) În materie civilă, încheierea prevăzută la alin. (8) teza a doua nu este supusă niciunei căi de atac.
















(10)În materie penală, încheierea prevăzută la alin. (8) prin care s-a dispus suspendarea judecării cauzei poate fi atacată separat cu contestaţie la completul de 5 judecători. În cazul în care încheierea este pronunţată de un complet de 5 judecători, contestaţia se soluţionează de un alt complet de 5 judecători. Dispoziţiile art. 4251 din Legea nr. 135/2010 privind Codul de procedură penală, cu modificările şi completările ulterioare, rămân aplicabile.


	(9) În materie civilă, încheierea prevăzută la alin. (8) teza a II-a poate fi atacată, în mod separat, cu recurs la completul de 5 judecători, în termen de 3 zile de la comunicare. În cazul în care încheierea este pronunțată de un complet de 5 judecători, recursul se soluționează de un alt complet de 5 judecători. În cazul respingerii suspendării,de la data pronunțării încheierii de respingere și până la data împlinirii termenului de recurs sau, după caz, până la soluționarea recursului formulat împotriva acestei încheieri nu se va face niciun act de procedură în cauză. Recursul se soluționează de urgență.


Autor amendament: Comisia juridică, de disciplină și imunități


(10) În materie penală, încheierea prevăzută la alin. (8) teza a II-a poate fi atacată separat cu contestație la completul de 5 judecători. În cazul în care încheierea este pronunțată de un complet de 5 judecători, contestația se soluționează de un alt complet de 5 judecători. Dacă instanța nu dispune suspendarea judecării cauzei, până la împlinirea termenului de exercitare a contestației sau, după caz, până la soluționarea acesteia, în cauză nu se va îndeplini niciun act de procedură. Contestația se soluționează de urgență. Dispozițiile art. 4251 din Legea nr. 135/2010 privind Codul de procedură penală, cu modificările și completările ulterioare, rămân aplicabile. 

Autor amendament: Comisia juridică, de disciplină și imunități

	Amendamentele propuse cât privește instituirea unei căi de atac împotriva încheierii prin care instanța de trimitere se pronunță asupra suspendării – recursul -, precum și instanța competentă să o soluționeze (având motivarea prezentată în continuare) au în vedere propunerile de amendamente formulate de Înalta Curte de Casație și Justiție, la rândul său avansate (conform adresei sale nr. 657/16.04.2021) ca urmare a solicitărilor adresate instanței supreme în cadrul dezbaterilor Comisiei juridice, de disciplină și imunități a Camerei Deputaților din data de 15.04.2021:
- în scopul de a se asigura caracterul unitar al reglementării, precum şi corelarea dintre dispoziţiile articolului 2 alineatele (9) şi (10), se propune reglementarea unei căi de atac separate împotriva încheierii prin care instanţa se pronunţă asupra suspendării, atât în materie civilă, cât şi în materie penală; în cadrul procedurii speciale de sesizare a Curţii Europene a Drepturilor Omului reglementată în proiect, nu există raţiuni pentru reglementarea unui regim juridic diferit al încheierilor privind suspendarea în materie civilă și în materie penală;
- având în vedere caracterul facultativ al suspendării prevăzute în articolul 2 alineatul (8) din proiect şi implicaţiile respingerii suspendării, se propune ca atât încheierea prin care se dispune suspendarea, cât şi încheierea prin care se respinge suspendarea să fie atacată separat cu recurs (în materie civilă) sau, după caz, cu contestație (în materie penală);
- în cadrul procedurii speciale de sesizare a Curţii Europene a Drepturilor Omului reglementată în proiect, un regim derogatoriu în materia suspendării este justificat, întrucât omisiunea suspendării şi soluţionarea cauzei înainte de emiterea avizului consultativ al Curţii Europene a Drepturilor Omului poate conduce la necesitatea exercitării căii extraordinare de atac a revizuirii de către părţi şi, în consecință, poate exista un interes legitim al acestora în suspendarea judecării cauzei;
- unele derogări în materia suspendării au fost reglementate şi în cazul sesizării Curţii de Justiţie a Uniunii Europene; în acest sens, în art. 2 alin. (5) din Legea nr. 340/2009 (privind formularea de către România a unei declaraţii în baza prevederilor art. 35 paragraful (2) din Tratatul privind Uniunea Europeană) se prevede că „încheierea prin care instanţa se pronunţă asupra suspendării judecăţii poate fi atacată cu recurs la instanţa superioară, în termen de 72 de ore de la pronunţare, pentru cei prezenţi, sau de la comunicare, pentru cei lipsă. Calea de atac se soluţionează prin încheiere, în camera de consiliu, fără citarea părţilor; hotărârea este definitivă.”.
  Suplimentar, ca urmare a analizei ulterioare la nivelul Ministerului Justiției și al Înaltei Curți de Casație și Justiție, se propune instituirea unui termen scurt de exercitare a căii de atac a recursului împotriva încheierii date asupra suspendării (3 zile), pentru asigurarea celerității procedurii. Totodată, se propune ca, în cazul respingerii suspendării, de la data pronunțării încheierii de respingere și până la data împlinirii termenului de recurs sau, după caz, până la soluționarea recursului formulat împotriva acestei încheieri să nu se facă niciun act de procedură în cauză, procedura urmând să rămână în același stadiu în eventualitatea sesizării Curții Europene a Drepturilor Omului după admiterea recursului formulat împotriva încheierii prin care a fost respinsă suspendarea. În același scop al asigurării celerității procedurii și ținând seama, în primul rând, de efectul propus al formulării recursului împotriva încheierii prin care a fost respinsă suspendarea, dar și de faptul că pe calea recursului s-ar putea desființa încheierea de admitere a suspendării, se propune, cu caracter de noutate, și instituirea unei norme în sensul că recursul se soluționează de urgență.


	5. 
	(11)	Până la comunicarea de către Agentul Guvernamental pentru Curtea Europeană a Drepturilor Omului a avizului consultativ emis de Curtea Europeană a Drepturilor Omului, tradus în limba română, se suspendă de drept judecarea sesizării Înaltei Curţi de Casaţie şi Justiţie în vederea pronunţării unei hotărâri prealabile pentru dezlegarea unor chestiuni de drept. Încheierea de sesizare a Curţii Europene a Drepturilor Omului se publică, de îndată, pe pagina de internet a Înaltei Curţi de Casaţie şi Justiţie, alături de încheierea de sesizare a Înaltei Curţi de Casaţie și Justiție.
		9	
(12)	Judecarea cauzei suspendate potrivit alin. (8) - (10) sau, după caz, alin. (11) se reia din oficiu după comunicarea de către Agentul  Guvernamental pentru Curtea Europeană a Drepturilor Omului a avizului consultativ emis de Curtea Europeană a Drepturilor Omului, tradus în limba română. În cazul prevăzut la alin. (5), judecarea cauzei se reia din oficiu după retragerea sesizării.

	Nemodificat

















Nemodificat

	

	6. 
	Art.3. - (1) În exercitarea competențelor prevăzute de art. 146 lit. d) şi k) din Constituţia României, republicată, Curtea Constituţională, din oficiu, poate solicita Curţii Europene a Drepturilor Omului să emită un aviz consultativ cu privire la chestiuni de principiu privind interpretarea ori aplicarea drepturilor şi libertăţilor din Convenţia pentru apărarea drepturilor omului şi a libertăţilor fundamentale sau din protocoalele la aceasta, ridicate într-o cauză aflată pe rolul său, în cazul în care apreciază că avizul consultativ este necesar pentru soluționarea acesteia.
(2)	Sesizarea se face după dezbateri contradictorii, prin încheiere motivată.
(3)	Soluţionarea cauzei în faţa Curţii Constituţionale se suspendă până la comunicarea de către Agentul Guvernamental pentru Curtea Europeană a Drepturilor Omului a avizului consultativ emis de Curtea Europeană a Drepturilor Omului, tradus în limba română.
(4)	Prevederile art. 2 alin. (3) şi ale art. 5 alin. (1) se aplică în mod corespunzător.

	Nemodificat
	

	7. 
	Art.4. - Avizul consultativ al Curţii Europene a Drepturilor Omului prevăzut la art. 2 alin. (1) şi art. 3 alin. (1) nu este obligatoriu pentru instanţa naţională.

	Nemodificat
	




	8. 
	Art.5. - (1) Traducerea în limba română a avizelor consultative, solicitate de instanţele române, este asigurată de Agentul Guvernamental pentru Curtea Europeană a Drepturilor Omului, prin intermediul Institutului European din România sau prin recurgerea la servicii specializate pentru efectuarea traducerii din limbile oficiale aleCurții Europene a Drepturilor Omului, în condiţiile legii.
(2)	După comunicarea avizului consultativ de către Curtea Europeană a Drepturilor Omului, Agentul Guvernamental pentru Curtea Europeană a Drepturilor Omului va solicita, de îndată, Înaltei Curţi de Casaţie şi Justiţie să îl înştiinţeze în termen scurt dacă a fost soluționată cauza în care a fost solicitată emiterea avizului.
(3)	Dacă a fost soluţionată cauza, termenul pentru realizarea traducerii este de 3 luni de la primirea, de către Agentul Guvernamental pentru Curtea Europeană a Drepturilor Omului, a răspunsului instanţei potrivit alin. (2).
(4)	Dacă nu a fost soluţionată cauza, termenul pentru realizarea traducerii este de 45 de zile de la primirea răspunsului instanţei potrivit alin. (2). Agentul Guvernamental comunică de îndată instanţei avizul consultativ tradus în limba română.
(5)	În cazul avizului consultativ solicitat de Curtea Constituţională sau de Înalta Curte de Casaţie şi Justiţie, în procedura sesizării în vederea pronunţării unei hotărâri prealabile pentru dezlegarea unor chestiuni de drept, termenul pentru realizarea traducerii este de 45 de zile de la comunicarea avizului de către Curtea Europeană a Drepturilor Omului.
(6)	Traducerea în limba română a avizului consultativ solicitat de instanţa română se publică, în mod gratuit, în Monitorul Oficial al României, Partea I. Agentul guvernamental pentru Curtea Europeană a Drepturilor Omului iniţiază demersurile pentru publicare în termen de 10 zile de la data primirii textului traducerii.

	Nemodificat

	

	9. 
	Art.6. - Sesizarea Curţii Europene a Drepturilor Omului în vederea emiterii unui aviz consultativ nu împiedică formularea ulterioară a unei cereri individuale în faţa Curţii Europene a Drepturilor Omului în legătură cu aceeaşi cauză.

	Nemodificat
	

	10. 
	Art.7. - Legea nr. 134/2010 privind Codul de procedură civilă, republicată în Monitorul Oficial al României, Partea I, nr. 247 din 10 aprilie 2015, cu modificările şi completările ulterioare, se modifică şi se completează după cum urmează:

1.	La articolul 509 alineatul (1), după punctul (10) se introduce un nou punct, pct. 101, cu următorul cuprins:
„101. Curtea Europeană a Drepturilor Omului a pronunţat în cauză un aviz consultativ asupra unei chestiuni de principiu privind interpretarea sau aplicarea unor drepturi şi libertăţi prevăzute de Convenţia pentru apărarea drepturilor omului şi a libertăţilor fundamentale sau de protocoalele adiţionale la această convenţie, care are o înrâurire hotărâtoare asupra hotărârii, dacă aceasta a fost pronunţată anterior comunicării de către Agentul guvernamental pentru Curtea Europeană a Drepturilor Omului a avizului consultativ, tradus în limba română;”
2.	La articolul 511, alineatul (3) se modifică şi va avea următorul cuprins:
„(3) Pentru motivele prevăzute la art. 509 alin. (1) pct. 10, 101 şi 11, termenul este de 3 luni de la data publicării hotărârii sau, după caz, a avizului consultativ al Curţii Europene a Drepturilor Omului tradus în limba română, respectiv a deciziei Curţii Constituţionale, în Monitorul Oficial al României, Partea I.”

	Nemodificate
	

	11. 
	Art.8. - Legea nr. 135/2010 privind Codul de procedură penală, publicată în Monitorul Oficial al României, Partea I, nr. 486 din 15 iulie 2010, cu modificările şi completările ulterioare, se modifică şi se completează după cum urmează:

1.	Denumirea marginală a articolului 465 se modifică şi va avea următorul cuprins:
„Revizuirea în cazul hotărârilor şi avizelor Curţii Europene a Drepturilor Omului,,

2.	La art. 465, după alineatul (1) se introduce un nou alineat, alin. (11), cu următorul cuprins:
„(11) Hotărârea definitivă pronunţată în cauza în care Curtea Europeană a Drepturilor Omului a emis un aviz consultativ poate fi supusă revizuirii, dacă contrarietatea dintre interpretarea din hotărârea definitivă şi cea stabilită prin aviz generează o încălcare a drepturilor sau libertăţilor fundamentale şi vreuna dintre consecinţele grave ale încălcării Convenţiei pentru apărarea drepturilor omului şi a libertăţilor fundamentale şi a protocoalelor adiţionale la aceasta continuă să se producă şi nu poate fi remediată decât prin revizuirea hotărârii pronunţate.”

3.	La art. 465, după alineatul (4) se introduce un nou alineat, alin. (41), cu următorul cuprins:
„(41) Cererea de revizuire, formulată potrivit alin. (11) se poate face cel mai târziu în termen de 3 luni de la data publicării în Monitorul Oficial al României, Partea I, a avizului emis de Curtea Europeană a Drepturilor Omului.”

	Nemodificate
	

	12. 
	Art.9. - La articolul 4 din Ordonanţa Guvernului nr. 94/1999 privind participarea României la procedurile în fata Curţii Europene a Drepturilor Omului şi a Comitetului Miniştrilor ale Consiliului Europei şi exercitarea dreptului de regres al statului în urma hotărârilor şi convenţiilor de rezolvare pe cale amiabilă, publicată în Monitorul Oficial al României, Partea I, nr. 424 din 31 august 1999, aprobată cu modificări prin Legea nr. 87/2001, cu modificările şi completările ulterioare, după alineatul (2) se introduce un nou alineat, alin.(3), cu următorul cuprins:
„(3) Agentul guvernamental poate prezenta observaţii scrise şi poate lua parte la audieri în procedurile de aviz consultativ iniţiate de o instanţă română, cu aprobarea ministrului afacerilor externe, după consultarea autorităţilor interne cu competenţe în domeniul vizat de cererea de aviz.”

	Nemodificat
	

	13. 
	Art. 10 - În termen de 30 de zile de la intrarea în vigoare a prezentei legi, Hotărârea Guvernului nr. 868/2003 privind organizarea și funcționarea Agentului Guvernamental pentru Curtea Europeană a Drepturilor Omului, cu modificările ulterioare, se va modifica în vederea asigurării numărului corespunzător de posturi al Ministerului Afacerilor Externe, în limitele bugetului aprobat, în scopul pregătirii pentru aplicarea, în limitele competenţelor Agentului guvernamental pentru Curtea Europeană a Drepturilor Omului, a dispoziţiilor art. 2-6 din prezenta lege.

	Nemodificat
	

	14. 
	Art.11. - Prezenta lege intră în vigoare la data intrării în vigoare, pentru România, a Protocolului nr. 16 la Convenţia pentru apărarea drepturilor omului şi a libertăţilor fundamentale.
	Nemodificat

